โบรกฯส่องพรบ.ภาษีที่ดิน-สิ่งปลูกสร้างกระทบไม่มากกับอุตสาหกรรมที่อยู่อาศัย
โบรกฯส่องพรบ.ภาษีที่ดิน-สิ่งปลูกสร้างเป็นลบแต่ไม่ถึงกับมากกับอุตสาหกรรมที่อยู่อาศัย เพราะผู้ซื้อบ้านจะมีภาระภาษีเพิ่มขึ้น แปรไปตามราคาที่ดิน เช่นต่ำสุด 2 ล้านบาท อัตราภาษี 0.03% เป็นเม็ดเงิน 600 บาท ราคาที่ดิน 20-50 ล้านบาท อัตราภาษี 0.15% เป็นเม็ดเงิน 63,900 บาท ทำให้ภาระภาษี สอดคล้องกับฐานะผู้ซื้อบ้านคำแนะนำ: การซื้อที่อยู่อาศัยเป็นสิ่งจำเป็นต่อการดำรงชีวิต ดังนั้นภาระภาษีที่เกิดขึ้น แม้จะเป็นอุปสรรคมากขึ้นบ้าง แต่คาดว่าผลกระทบจะไม่มาก หลักทรัพย์แนะนำ ซื้อ คือ AP, QH, SPALI และ LPN
9 ต.ค. 2558

บล.ดีบีเอสฯ ระบุในบทวิเคราะห์ (9 ต.ค.) ว่า แหล่งข่าวจากกระทรวงการคลัง เปิดเผยว่า กระทรวงการคลังได้สรุปร่าง พ.ร.บ.ภาษีที่ดินและสิ่งปลูกสร้างให้นายอภิศักดิ์ ตันติวรวงศ์ รมว.คลัง พิจารณาแล้ว เพื่อส่งเรื่องให้คณะรัฐมนตรี (ครม.) เห็นชอบ โดยสาระสำคัญ คือการกำหนดอัตราเพดานภาษีที่ดินและสิ่งปลูกสร้างไว้ 4 ประเภท คือ เกษตรกรรม 0.2% ที่อยู่อาศัย 0.3% การพาณิชย์หรืออุตสาหกรรม 1% และที่ดินรกร้างว่างเปล่า 1-3% เพิ่มตามเวลา สรุปคือ ก.การคลังสรุปภาษีที่ดิน เก็บขั้นต่ำปีละ 200 บาท บ้านเริ่มต้น 600 บาท ใช้ปี 2560
ผลกระทบ: เป็นลบแต่ไม่ถึงกับมากกับอุตสาหกรรมที่อยู่อาศัย เพราะผู้ซื้อบ้านจะมีภาระภาษีเพิ่มขึ้น แปรไปตามราคาที่ดิน เช่นต่ำสุด 2 ล้านบาท อัตราภาษี 0.03% เป็นเม็ดเงิน 600 บาท ราคาที่ดิน 20-50 ล้านบาท อัตราภาษี 0.15% เป็นเม็ดเงิน 63,900 บาท ทำให้ภาระภาษี สอดคล้องกับฐานะผู้ซื้อบ้าน
คำแนะนำ: การซื้อที่อยู่อาศัยเป็นสิ่งจำเป็นต่อการดำรงชีวิต ดังนั้นภาระภาษีที่เกิดขึ้น แม้จะเป็นอุปสรรคมากขึ้นบ้าง แต่คาดว่าผลกระทบจะไม่มาก หลักทรัพย์แนะนำ ซื้อ คือ AP, QH, SPALI และ LPN